**Dragi učenci in učenke!**

1. **ura: No, pa ponovimo! Vidimo se preko videoklica.**

**Predmarčna doba (Dunajski kongres (1815)-marec 1848)**

**-** v avstrijskem cesarstvu - Metternichov absolutizem:

**- Nemščina** -uradni jezik

**- Slovenščina-** v javnem in uradnem življenju se ni uporabljala,

večina ljudi (kmetje, delavci, nižje meščanstvo) je govorila slovensko.

**- Narodna zavest (**Slovenci so en narod) se je krepila,

**- Slovenski izobraženci** so vsak na svojem področju veliko

storili za Slovence, slovenski jezik in kulturo.

|  |  |
| --- | --- |
| **KONZERVATIVNI TABOR**  sodelovanje z oblastjo | **LIBERALNO-DEMOKRATIČNI TABOR**  svobodomiselni izobraženci |
| **Jernej Kopitar**,  **dr. Janez Bleiweis**  **Kmetijske in rokodelske novice**  pozornost kmetu in malemu obrtniku;  zavračali so liberalizem.  Pisava **bohoričica** | **France Prešeren**,  Matija Čop, Andrej Smole,  **Kranjska čbelica**  ustvarjati književnost tudi za meščanske  izobražene bralce in inteligenco  Pisava **gajica** |
| **Proti ilirizmu** – ideji o povezovanju južnih Slovanov v en narod z enim  knjižnim jeziku | |

**Anton Martin Slomšek** si je prizadeval za spoštovanje slovenskega jezika, njegovo učenje in pravilno uporabo.

* Pisal je tudi knjige in pesmi ter s tem prispeval k razširjenosti slovenske pisane besede tudi med preprostim ljudstvom.
* Bil je narodni buditelj in učitelj, ki je s svojim ugledom uspel spodbuditi kultiviranje slovenskega jezika.
* Slomšek ima pomembno vlogo pri zamisli osnovne šole na kmetih (ob nedeljah, v materinščini).
* Njegovo najpomembnejše delo: prenos škofijskega sedeža iz Št. Andraža v oddaljeni Labodski dolini v Maribor in preureditev škofijskih meja.

Prvi politični program **Zedinjena Slovenija** -

začrta smernice politike:

* uvedba slovenskega jezika v šole in urade,
* združitev vseh Slovencev v eno upravno enoto,
* vsi Slovenci naj bi bili pod avstrijsko upravo.

**Revolucija 1848**

**KMETJE,** najmočnejši odziv - izbruh krajevnih **kmečkih uporov:**

* Nehali so opravljati fevdalne obveznosti in zahtevali odpravo fevdalnih bremen.
* Jeseni 1848 sprejeti **zakon o zemljiški odvezi.**

Revolucija, 1848, je v nekaj dneh zajela tudi **mesta v slovenskih deželah**.

Vznemirjenje je zajelo **meščanstvo, študente in delavce.**

Novice so prihajale s poštnimi kočijami, po železniških in telegrafskih zvezah, ustno so jih prinašali popotniki.

**MEŠČANI**

* Ljubljančani - zlasti mlajši **meščani** so si dali duška, pregnali so župana.
* Razrušili so mitnice ob vhodih v mesto, zaradi česar je bila hrana dražja, uradnike pa razgnali.
* Ustanovili so tudi **narodno stražo** (čez 1000 mož).
* Mladi so ob obhodih po mestu vzklikali besede “svoboda, državljani” ....

1. **Ura: Samostojno dgovorite na vprašanja!**
2. Kdaj in zakaj se je začel dunajski kongres?
3. Kdo se je tam zbral?
4. Kakšni so bili sklepi (restavracija, legitimizem)?
5. Kakšna je bila Evropa po temu kongresu?
6. Kaj je to sveta aliansa?
7. Koliko časa so veljali sklepi dunajskega kongresa?
8. Kdaj je zopet izbruhnila revolucija in zakaj?
9. Kdo se je v tej revoluciji uprl?
10. Kaj so dosegli? Kdo je dosegel največ in zakaj?
11. Katere države so se pričele združevati?
12. Kdaj in kako je ta združitev bila dokončna?
13. Kdaj in zakaj je nastala A-O?
14. Kje so živeli Slovenci?
15. Kaj je to predmarčna doba?
16. Katera dva politična tabora sta obstajala na Slovenskem v predmarčni dobi?
17. Kaj je zagovarjal Janez Bleiweis in kaj France Prešeren?
18. Kakšen pomen je imel Slomšek?
19. Pomen prvega slovenskega političnega programa!

Ostanite zdravi!

Polona Kastelic